Ferli umsóknar um byggingarleyfi skiptist í tvo megin þætti , samþykkt byggingaráforma og útgáfa byggingarleyfis : Gögn vegna samþykktar byggingaráforma eru eftirfarandi : Sækja þarf um byggingarleyfi inná rafrænni þjónustugátt . Með umsókn skulu fylgja aðaluppdrættir , útfylltur gátlisti vegna aðaluppdrátta og önnur viðeigandi fylgiskjöl varðandi umsókn . Aðaluppdrættir : a . Aðeins þeir sem hafa löggilt réttindi , þ.e. arkitektar , byggingafræðingar , tæknifræðingar og verkfræðingar geta hannað og skilað inn aðaluppdráttum . Leyfisveitandi ákveður hvort og að hvaða leyti leggja þarf fram aðaluppdrætti vegna breytinga á þegar byggðum mannvirkjum . e. Afstöðumynd er að jafnaði í mælikvarða 1 : 500 eða 1 : 1000 . Á afstöðumynd skal koma fram staðsetning mannvirkja á lóðinni og málsetning sem sýnir fjarlægð að nærliggjandi lóðarmörkum ( lágmark 10 m ) . Skráningartafla á rafrænu formi ( excel ) vegna allra nýrra mannvirkja svo og vegna breytinga á stærð eða breytinga á eignarmörkum eldri mannvirkja . Samræmi umsóknar við skipulag : Áður en umsókn er tekin til afgreiðslu fer byggingarfulltrúi i samráði við skipulagsfulltrúa yfir hvort erindið samræmist gildandi skipulagi ( aðalskipulagi sveitarfélags og deiliskipulagi viðkomandi svæðis ) . Rökstuðningur fyrir slíkri afgreiðslu þarf að koma fram í afgreiðslu nefndarinnar . Ef nefndin telur að umsókn sé í samræmi við aðalskipulag en ekki í samræmi við byggðamynstur og þéttleika byggðar , eða að hún varði almannahagsmuni á einhvern hátt ( t.d. vegna umfangs ) , getur nefndin ákveðið að gildistaka deiliskipulags sé forsenda leyfisveitingarinnar . Er gefinn að lágmarki 4 vikna frestur til að koma með athugasemdir við umsóknina og skulu þær vera skriflegar . Heimilt er að stytta athugasemdafrest og ljúka afgreiðslu málsins með því að þeir sem fengu grenndarkynningu senda staðfesti með undirritun sinni á kynningargögnin að þeir geri ekki athugasemd við fyrirhuguð áform . Málsmeðferð að lokinni grenndarkynningu : Berist engar athugasemdir við grenndarkynningu vegna umsóknar um byggingarleyfi , er málinu vísað beint til afgreiðslufundar byggingarfulltrúa . Málinu er síðan vísað til sveitarstjórnar sem tekur endanlega ákvörðun . Þeir sem gera athugasemdir við grenndarkynninguna fá senda umsögn skipulagsnefndar / sveitarstjórnar . Afgreiðslufundur Byggingarfulltrúa : Þegar fullnægjandi gögn hafa borist og fyrir liggur niðurstaða hvað varðar samræmi umsóknar við skipulag þá er málið skráð tilbúið til afgreiðslu og verður tekið fyrir á næsta afgreiðslufundi byggingarfulltrúa . Afgreiðslufund byggingarfulltrúa situr byggingarfulltrúi ásamt aðstoðarmanni og er þar farið yfir hvort gögn umsóknar uppfylli öll viðeigandi ákvæði laga um mannvirki og byggingarreglugerðar . Þegar bréf um samþykkt byggingaráform er sent út er jafnframt sendur út reikningur fyrir byggingarleyfinu í samræmi við gildandi gjaldskrá embættisins . Verði leyfisveitandi var við að hönnuðir skili ítrekað ófullnægjandi eða röngum hönnunargögnum ber honum að skrá málsatvik og feril málsins í gagnasafn Mannvirkjastofnunar . Leyfisveitanda ber að tilkynna Mannvirkjastofnun formlega um slík brot með gögnum málsins að veittum andmælarétti hönnuðar . Mannvirkjastofnun skal tilkynna viðkomandi hönnuði um skráninguna og gefa honum færi á að gera athugasemdir . Formlegt byggingarleyfi er gefið út og stimplaðar teikningar á pappír sendar eiganda / byggingarstjóri þegar eftirfarandi gögn hafa borist og reikningur vegna byggingarleyfis hefur verið greiddur : Eigandi eða hönnuður tilgreina byggingarstjóra á verkið í gegnum þjónustugátt . Byggingarstjóri staðfestir sig rafrænt og tilgreinir iðnmeistara á verkið rafrænt í gegnum þjónustugátt . Iðnmeistarar staðfesta sig rafrænt inná þjónustugátt . Áritaðir aðaluppdrættir á pappír . Yfirlit hönnunarstjóra um ábyrgðarsvið einstakra hönnuða ( stærri verk ) . Þegar byggingarleyfi hefur formlega verið gefið út getur umsækjandi hafið framkvæmdir .